न्यायसूत्राणि/अध्यायः १/द्वितीयभागः
प्रमाणतर्कसाधनोपालम्भः सिद्धान्ताविरुद्धः पञ्चावयवोपपन्नः पक्षप्रतिपक्षपरिग्रहः वादः	।।	१	।।	{वादलक्षणम्}		
यथोक्तोपपन्नः छलजातिनिग्रहस्थानसाधनोपालम्भः जल्पः	।।	२	।।	{जल्पलक्षणम्}		
सः प्रतिपक्षस्थापनाहीनः वितण्डा	।।	३	।।	{वितण्डालक्षणम्}		
सव्यभिचारविरुद्धप्रकरणसमसाध्यसमकालातीताः हेत्वाभासाः	।।	४	।।	{हेत्वाभासौद्देशसूत्रम्}		
अनैकान्तिकः सव्यभिचारः	।।	५	।।	{सव्यभिचारलक्षणम्}		
सिद्धान्तं अभ्युपेत्य तद्विरोधी विरुद्धः	।।	६	।।	{विरुद्धलक्षणम्}		
यस्मात्प्रकरणचिन्ता सः निर्णयार्थमपदिष्टः प्रकरणसमः	।।	७	।।	{प्रकरणसमलक्षणम्}		
साध्याविशिष्टः साध्यत्वात्साध्यसमः	।।	८	।।	{साध्यसमलक्षणम्}		
कालात्ययापदिष्टः कालातीतः	।।	९	।।	{कालातीतलक्षणम्}		
वचनविघातः अर्थविकल्पोपपत्त्या छलम्	।।	१०	।।	{छललक्षणम्}		
तत्त्रिविधं  वाक्छलं सामान्यच्छलं उपचारच्छलं च इति	।।	११	।।	{छलभेदौद्देशसूत्रम्}		
अविशेषाभिहिते अर्थे वक्तुः अभिप्रायातर्थान्तरकल्पना वाक्छलम्	।।	१२	।।	{वाक्छललक्षणम्}		
सम्भवतः अर्थस्य अतिसामान्ययोगातसम्भूतार्थकल्पना सामान्यच्छलम्	।।	१३	।।	{सामान्यच्छललक्षणम्}		
धर्मविकल्पनिर्देशे अर्थसद्भावप्रतिषेधः उपचारच्छलम्	।।	१४	।।	{उपचारच्छललक्षणम्}		
वाक्छलं एव उपचारच्छलं ततविशेषात्	।।	१५	।।	{उपचारच्छलपूर्वपक्षलक्षणम्}		
न ततर्थान्तरभावात्	।।	१६	।।	{उपचारच्छललक्षणम्}		
अविशेषे वा किञ्चित्साधर्म्यातेकच्छलप्रसङ्गः	।।	१७	।।	{उपचारच्छललक्षणम्}		
साधर्म्यवैधर्म्याभ्यां प्रत्यवस्थानं जातिः	।।	१८	।।	{जातिलक्षणम्}		
विप्रतिपत्तिः अप्रतिपत्तिः च निग्रहस्थानम्	।।	१९	।।	{निग्रहस्थानलक्षणम्}		
तद्विकल्पात्जातिनिग्रहस्थानबहुत्वम्	।।	२०	।।	{निग्रहस्थानबहुत्वसूत्रम्}